**NAVODILA ZA DELO PRI POUKU ANGLEŠČINE V 2. RAZREDU (9. 4. 2020)**

Dragi drugošolec,

dajva se tudi tokrat najprej pozdraviti [Hello nice to see you](https://www.youtube.com/watch?v=dy_BWXT6Fjc) ... Preštejva še banane: [Counting bananas](https://www.youtube.com/watch?v=Vr-L6q4vbWU)

Se spomniš Pikija? Psička, ki je pomagal mami in očetu? Tudi Piki praznuje veliko noč, [poglej](https://www.youtube.com/watch?v=h83JT268Ax4) si, kaj počne. Poskusi najti jajčka še pred njim.

S klikom na [povezavo](https://learnenglishkids.britishcouncil.org/word-games/easter) povadi besedišče o veliki noči. Poveži besedo in sliko. Klikni na zvočnik zraven besede in jo najprej poslušaj.

Zdaj pa še odpri zvezek in nariši VELIKO velikonočno jajce in ga pobarvaj po svoji želji.

Lep pozdrav

učiteljica Vesna

P. S. Če boš imel težave, mi piši na [vesna.njenjic@os-velikapolana.si](mailto:vesna.njenjic@os-velikapolana.si)

**Spoštovani starši,**

z vašo pomočjo bi rada preizkusila eno od možnosti preverjanja znanja pri učencih. Stran <https://vocaroo.com/> ponuja možnost snemanja samo zvoka, s katero bi vi posneli odgovore vašega otroka.

Pripravila sem posnetek z oblačili in deli telesa, ki si ga naj vaš otrok ogleda. Na strani <https://vocaroo.com/> najprej kliknete rdeči gumb za snemanje, nato pa predvajate [posnetek](https://video.arnes.si/portal/asset.zul?id=iJcbCZoHeGcMRrPfraKY3XMw). Ko vidi oblačilo ali del telesa, naj ga po angleško poimenuje. Če ne zna, nič hudega. Posnetek bo sliko kazal približno 4 sekunde. Takoj za sliko se pojavi tudi zapis v angleščini.

Ko zaključite s snemanjem, spet kliknete rdeči gumb, nato pa SAVE&SHARE in posnetek govora preprosto delite z menoj na več načinov. Kliknete lahko ikono za pismo, odpre se vaš email in samo pošljete na moj naslov. Lahko tudi kopirate (copy) povezavo, jo prilepite v email in mi jo pošljete.

Najlepša hvala za vašo pomoč!